ร้าน Black Sheep ตั้งอยู่ที่ Community Mall แห่งใหม่ แถวซอยเพชรเกษม 69 อย่าง Victoria Garden ให้บริการเบเกอรี่สูตรโฮมเมด พร้อมด้วยขนม, เค้ก, เครื่องดื่ม และ กาแฟ หลากหลายชนิด ด้านบรรยากาศภายในร้านก็ตกแต่งในลุคที่ดูสบายตา น่าใช้เวลามานั่งพักผ่อนในวันสบาย พร้อมทานเบเกอรี่และจิบเครื่องดื่มกันได้ชิลๆ แถมราคายังสบายกระเป๋าอีกด้วย

*Strawberry Short Cake (105 บาท)
เริ่มต้นเมนูความหวานตัวแรกด้วยเค้กชิ้นใหญ่เว่อร์ กับเค้กสตอเบอรี่เนื้อบางเบา แถมรสชาติก็ออกมากำลังพอดี ไม่หวานจนเกินไป

*Strawberry Cheese Cake (95 บาท)
อีกหนึ่งเมนูยอดฮิตประจำร้าน ด้วยความหอมมันของชีสและคความหวานของซอสสตอเบอรี่ จึงกลายมาเป็นส่วนผสมที่ลงตัว ไม่ควรที่จะลิ้มลองด้วยประการทั้งปวง

*Dark Secret (95 บาท)
ช็อกโกแลตลาวาสูตรเข้มข้น ที่มาพร้อมเนื้อเค้กสุดนุ่มนวล สอดไส้ด้วยครีมคัสตาร์ดสูตรเฉพาะของทางร้าน เมื่อสั่งมาแล้ว แนะนำให้ทานทันที เพื่อรสชาติความอร่อยที่สมบูรณ์แบบของตัวลาวา

*Banana Cream Tart (95 บาท)
ทาร์ตกล้วยหอมสด ที่ดูเผินๆ คล้ายๆ บานอฟฟี่ แต่ปราศจากกาแฟด้วยประการทั้งปวง เพราะเค้าใช้ครีมนมสดเป็นตัวท็อปปิ้ง แถมตัวครีมรสชาติยังไม่เลี่ยนอีกด้วย

*กาแฟออแกนิค (65 บาท)
กาแฟลาเต้เย็นแก้วนี้ มีความพิเศษตรงนี้เป็นกาแฟออแกนิค เพราะคัดเมล็คพันธ์แบบพิเศษมาจากทางภาคเหนือ จึงมั่นใจได้ถึงความปลอดภัยและปลอดสารพิษ แถมยังเปี่ยมไปด้วยความหอม และ รสชาติไม่ขมอีกด้วย

*Italian Soda (50 บาท)
ปิดท้ายกันด้วยการเติมเต็มความสดชื่นกับ น้ำโซดาสไตล์อิตาเลี่ยน ซึ่งมีให้เลือกหลากหลายรส วันนี้ได้ลอง 2 รส คือ สีเขียวกีวี และ สีแดง Rose Strawberry ทั้ง 2 แก้ว รสชาติหวานหอมและช่วยเพิ่มความสดชื่นได้เป็นอย่างดี

หากใครที่เป็นแฟนขนมหวานและเครื่องดื่ม น่าจะชื่นชอบร้าน Black Sheep ได้ไม่ยาก ด้วยรสชาติของขนมเค้กที่ไม่หวานเลี่ยนจนเกินไป แถมบรรยากาศร้านยังดูสบายๆ น่ามานั่งชิลในวันว่างๆ เป็นที่สุด

----------------------------------------------------------
Photo by GUGG